James Peace

**Kenneth James Peace** embas ring Paisley, 28 Séptember 1963. Dané pinaka Komposer Skotlandia, pianis konser, taler visual artis.

## Biografi
James Peace embas ring Paisley, Skotlandia pinanggal 28 Séptember 1963. Dané daweg alit janten ring Helensburgh, manongos ring resor pasisi pasih Skotlandia Barat. Kulawargané makeh dados artis (minakadi John McGhie) tur ida masemeton sareng Felix Burns, pinaka komposer sasolahan populer ring paruh kapertama abad ka-20. Dané les piano ngawit saking yusa kutus tiban tur sampun ngarékasadananin musik pakaryan Scott Joplin. Ring yusa nembelas tiban, dané katerima ring Royal Scottish Academy of Music and Drama (sane mangkin dadosː Royal Conservatoire of Scotland) pinaka mahasiswa pinih alit sane naenang nempuh pendidikan penuh waktu. Ring warsa 1983, dane lulus saking Universitas Glasgow magelar Sarjana Seni (B.A.) ring pengajaran piano. Warsa salanturnyane, dane ngamolihang diploma ring pertunjukan musik wusan ngarékasadananin Konserto Piano No. 1 pakaryan Mendelssohn sareng orkestra RSAMD. Sawusan studi formal, ida makarya dados pianis tur meneng ring Edinburgh ring warsa 1988 nyantos 1991.

James Peace meneng ring Bad Nauheim, Jerman (basa Jerman: *Bundesrepublik Deutschland*) ngawit warsa 1991 nyantos 2009. Saking 1998, dané malajahang tango, ngaryanin CD *Tango escocés* (Tango Skotlandia) sane madaging komposisi piano idané sane kainspirasi olih tango, taler ring warsa 2002 dané dados anggota kahormatan Victoria College of Music. Ring warsa punika taler, dané ngalanturang tur konser solo ka Jerman Utara ring sasih Séptember/Oktober lan ka timur jauh ring sasih Nopémber, ngaturang rékasadana kapertama indik Tango XVII idané ring Hong Kong.

Ring warsa-warsa salanturnyané, rékasadana idané makeh magenah ring Éropa. Dané sapun ngelarang rékasadana indik kakaryan tango idané ring makudang-kudang ibu kotaː Amsterdam, Athéna, Bérlin, Brussels, Helsinki, Lisbon, London, Madrid, Oslo, Reykjavik, lan Wina.

Ring warsa 2008, dané dados anggota kehormatan London College of Music pinaka pangaji ring yasan dané indik tango.

Sawusan ring Edinburgh, dané mawali ka Jerman ring sasih Pebruari 2010 tur meneng ring Wiesbaden. Niki ngawinang dané prasida ngawi film pendek sané madasar ring kakawian komposisi idané. Film dokumenter *K. James Peace in Wiesbaden* pinaka kakaryan dané ring genre puniki.

## Penghargaan lan Penghormatan

●     Adhining Jayanti, *Agnes Millar Kompetisi*. Glasgow, 1983

●     Adhining Jayanti, *Dunbartonshire EIS Kompetisi*. Glasgow, 1984

●     Adhining Jayanti, *Sibelius Essay Kompetisi*. Glasgow, 1985

●     Diploma Kehormatan, *TIM Kompetisi*. Roma, 2000

●     Diploma Kehormatan, *IBLA Foundation*. New York, 2002

●     Medali peringatan (kapertama), *International Piano Duo Association*. Tokyo, 2002

●     Medali Emas, *Académie Internationale de Lutèce*. Paris, 2008

## Komposisi utama
●     Grobongan (The Waterfall)

●     Idil (Idylls) 

●     Pigemeng toyan panon (Lento Lacrimoso) 

●     Sonata anggen Obo lan Piano (Sonata for Oboe and Piano)

●     Balad (Ballade)

●     Mars Upacara No.1 (Ceremonial March no.1)

●     Mars Upcara No.2 (Ceremonial March no.2)

●     Kalaron Mas (Autumn Gold)

●     Kidung kalanggengan (Eternal Song)

●     Anggen Georgia (basa Géorgia: საქართველოსთვის)

         (lirik: Tamar Chikvaidze, Zurab Chikvaidze lan James Peace)

●     24 Tango (anggen piano solo)

## Pranala Jaba
Lento Lacrimoso - ''youtube''

Souvenir de Buenos Aires - ''youtube''

Autumn Gold - ''youtube''

## Referensi